[{"text_idx": "#000000", "text": "Mae\u2019r gweithdy heddiw, a gynhelir gan Artist Preswyl PCDDS a\u2019r ffotograffydd proffesiynol Dafydd Williams, wedi\u2019i drefnu fel diwrnod dan gyfarwyddyd y cyfranogwyr eu hunain. Mae\u2019r myfyrwyr wedi cael caniata\u0302d i ddefnyddio Stiwdio Ffotograffiaeth y Brifysgol a\u2019i hoffer arbenigol."}, {"text_idx": "#000001", "text": "Anffurfiol yw awyrgylch y sesiwn ar y dechrau; mae\u2019r radio ymlaen ac mae\u2019r myfyrwyr yn edrych ar y crysau-T y maent wedi\u2019u sgrin\u2013argraffu gyda Bella Kerr a Tim Stokes yn nosbarth meistr cyntaf Codi\u2019r Bar."}, {"text_idx": "#000002", "text": "Mae Daf yn ei gyflwyno ei hun gan ddangos canlyniadau posibl y saethiadau stiwdio, gan helpu\u2019r myfyrwyr i gael syniadau ynghylch beth y gellir ei wneud gyda\u2019r offer. Mae\u2019n annog y grw\u0302p i sgwrsio, cyfranogi a thrafod syniadau ac i gymryd yr awenau."}, {"text_idx": "#000003", "text": "Ar o\u0302l arbrofi gyda gwahanol stumiau a chynhesu o flaen a\u2019r tu o\u0302l i\u2019r camera, mae\u2019r grw\u0302p yn gofyn am gael defnyddio\u2019r peiriant gwynt i chwythu darnau ma\u0302n o bapur newydd ar draws y model sy\u2019n sefyll gyda lliwiau wedi\u2019u taflunio ar ei thraws."}, {"text_idx": "#000004", "text": "Mae\u2019r grw\u0302p yn edrych ar lawer o saethiadau sydd wedi\u2019u \u2018gosod\u2019 ond mae elfen fawr o hap a damwain yn perthyn iddynt hefyd. Maent yn symud o daflu papur newydd i daflu eu crysau-T sgrin-argraffedig yr un pryd. Ar ddiwedd y dydd, mae\u2019r grw\u0302p yn edrych ar y ffotograffau ar y sgri\u0302n fawr gan asesu beth maent wedi\u2019i wneud. Maent i gyd yn gofyn am gopi\u0308au ar gyfer eu cyfryngau cymdeithasol a\u2019u ffolderi gwaith coleg/portffolio."}, {"text_idx": "#000005", "text": "Celf Wisgadwy gydag Anna Lewis"}]